laion/Wikipedia-Exotic huggingface dataset:
დუმ-მეტალი

დუმ-მეტალი — მძიმე მეტალის ექსტრემალური ფორმა, რომელიც ჩვეულებრივ იყენებს შენელებულ ტემპს, დაბალ ტონებზე აწყობილ გიტარებს, მძიმე მეტალის სხვა ჟანრებთან შედარებით უფრო „ხშირ“ და მძიმე მუსიკას. სიმღერაცა და ტექსტებიც იქითკენაა მიმართული, რომ გამოიწვიოს სასოწარკვეთილების გრძნობა, ძლიერი შიში და ბედისწერის მუქარის შეგრძნება (თავად ჟანრის სახელწოდებაც „ბედისწერას“ ან „საბედისწეროს“ ნიშნავს.) ჟანრზე დიდი გავლენა მოახდინა ბლექ საბათის ადრეულმა ნამუშევრებმა, რომელმაც შექმნა პროტოტიპი დუმ-მეტალისთვის ისეთი სიმღერებით, როგორებიცაა Black Sabbath, Electric Funeral და Into the Void. 1980-იანი წლების პირველი ნახევრის განმავლობაში რიგმა ჯგუფებმა ინგლისიდან (Pagan Altar, Witchfinder General), აშშ-დან (Pentagram, Saint Vitus, Trouble) და შვედეთიდან (Candlemass) განსაზღვრეს დუმ-მეტალი დამოუკიდებელ ჟანრად. ↑ 1.0 1.1 1.2 Doom metal. Allmusic. დაარქივებულია ორიგინალიდან — 2010-10-17. ციტირების თარიღი: 2008-07-21.
სტოუნერ როკი

სტოუნერ როკი ან სტოუნერ მეტალი — მძიმე მეტალის ქვეჟანრი, რომელშიც გაერთიანებულია ფსიქოდელიური როკის, ბლუზ-როკის, ტრადიციული მძიმე მეტალისა და დუმ მეტალის ელემენტები. სტოუნერ როკს ახასიათებს დაბალი-საშუალო ტემპი, დაბალ ტონებზე აწყობილი გიტარები, ძლიერი ბასი, მელოდიური ვოკალი და „რეტრო“ პროდუქცია. ჟანრი ჩამოყალიბდა ადრეულ 1990-იან წლებში და პირველი სტოუნერ ჯგუფები იყვნენ კალიფორნიული Kyuss და Sleep. ↑ Stoner age: Priestess marries metal and melody - The Buffalo News. Buffalo News. დაარქივებულია ორიგინალიდან — 2011-06-10. ციტირების თარიღი: 2010-07-27. ↑ Steve Huey. Master of Reality > Overview. Allmusic. ციტირების თარიღი: 2010-07-27. ↑ Iain Ellis (2008). Rebels Wit Attitude: Subversive Rock Humorists. Soft Skull Press, გვ. 258. ISBN 1-59376-206-2. ციტირების თარიღი: 2011-12-11. [მკვდარი ბმული] ↑ გარი შარფ-იანგი. MusicMight – Kyuss biography. MusicMight. ციტატა: „[Kyuss] almost single handed invented the phrase ‘Stoner Rock’. They achieved this by tuning way down and summoning up a subterranean, organic sound…“ ციტირების თარიღი: 2007-12-10. ↑ Stoner Metal. Allmusic. დაარქივებულია ორიგინალიდან — 2010-10-17. ციტატა: „Stoner metal could be campy and self-aware, messily evocative, or unabashedly retro.“ ციტირების თარიღი: 2009-05-22. ↑ ედუარდო რივადავია. Kyuss-ის ბიოგრაფია. Allmusic. ციტატა: „…they are widely acknowledged as pioneers of the booming stoner rock scene of the 1990s…“ ციტირების თარიღი: 2007-12-10. ↑ ედუარდო რივადავია. Sleep-ის ბიოგრაფია. Allmusic. ციტირების თარიღი: 2008-07-21.
კიონეურგენჩი

კიონეურგენჩი – ქალაქი თურქმენეთში. მოსახლეობა 31,400 კაცი. 1097-1220 წწ. იყო ხვარაზმის იმპერიის დედაქალაქი. 2005 წელს ქალაქი შეიტანეს იუნესკოს მსოფლიო მემკვიდრეობის ძეგლების სიაში. თურქმენეთის ქალაქების სია კიონეურგენჩი იუნესკოს გვერდზე
ავარუა

ავარუა (ინგლ. Avarua) — ახალ ზელანდიასთან თავისუფალ ასოციაციაში მყოფი კუკის კუნძულების დედაქალაქი, მდებარეობს წყნარ ოკეანეში მდებარე კუნძულ რაროტონგას ჩრდილოეთ სანაპირო ზოლში. ავარუას მოსახლეობა შეადგენს 5445 კაცს (2006 მონაცემებით), რაც ცოტათი ნაკლებია კუკის კუნძულების მთლიანი მოსახლეობის ნახევარზე. ავარუაში არის საზღვაო პორტი, საიდანაც ხორციელდება კოპრის, მარგალიტების და ხილის ექსპორტი. აქვე მდებარეობს ქვეყნის მთავარი აეროპორტიც. ქალაქში არის უნივერსიტეტი და ბიბლიოთეკა. 2005 წლის თებერვალში კუნძულს ტროპიკული ციკლონი დაატყდა, რამაც ავარუას მნიშვნელოვანი ზიანი მიაყენა. ↑ Maps of World ↑ Geoff Mackley - Cyclone Meena Rarotonga. დაარქივებულია ორიგინალიდან — 2010-09-09. ციტირების თარიღი: 2014-05-26.
საკვალსათბურე კულტურები

საკვალსათბურე კულტურები — ბოსტნეული მცენარეები, რომლებიც მოჰყავთ კვალსათბურებში ადრეული ბოსტნეული პროდუქციის მისაღებად. საკვალსათბურე კულტურების გამოყენებას დიდი მნიშვნელობა აქვს მთელი წლის განმავლობაში მოსახლეობის ბოსტნეულით მომარაგების საქმეში. არსებობს საკვალსათბურე კულტურების მოყვანის რამდენიმე მეთოდი: კვალსათბურის გრუნტში თესლის დათესვა (თვის ბოლოკი, ცერეცო, წიწმატი), ჩითილის დარგვა (კიტრი, პამიდორი, ბადრიჯანი და სხვა), ზრდის დასრულება (ყვავილოვანი კომბოსტო, სალათა რომენი), გამოყვანა (მწვანე ხახვი, ოხრახუში, ნიახური). კვალსათბურებში მთელი სეზონის განმავლობაში (დაწყებული თებერვლიდან) რამდენიმე მოსავალს იღებენ (1 სტანდარტული ჩარჩოდან 10-50 კგ-მდე). კვაჭაძე გ., ქართული საბჭოთა ენციკლოპედია, ტ. 8, თბ., 1984. — გვ. 671.
იდენ პარკი

იდენ პარკი (ინგლ. Eden Park) — უდიდესი სპორტული მოედანი ოკლენდში, ახალი ზელანდია. სტადიონი ზამთარში რაგბის მასპინძლობს, ხოლო ზაფხულში კრიკეტს. მოედანი მდებარეობს სამი კილომეტრით სამხრეთ-დასავლეთით ოკლენდის ცენტრალური ბიზნეს რაიონიდან. შეგიძლიათ იხილოთ მედიაფაილები თემაზე „იდენ პარკი“ ვიკისაწყობში. ოფიციალური საიტი ↑ Ihaka, James. (9 September 2010) Stadium has World Cup experience wrapped up. The New Zealand Herald. დაარქივებულია ორიგინალიდან — 2013-04-21. ციტირების თარიღი: 29 September 2011.
ტუომას ჰოლოპაინენი

ტუომას ლაური იოჰანეს ჰოლოპაინენი (დ. 25 დეკემბერი, 1976, კიტეე, ფინეთი) — ფინელი კომპოზიტორი, პოეტი, მუსიკოსი და პროდიუსერი — ჯგუფ Nightwish-ის თანადამაარსებელი.ის ცნობილია როგორც სიმფონიურ მეტალ ჯგუფ Nightwish-ის კომპოზიტორი და პიანისტი. Nightwish 1996 წელს დააარსეს ტუომას ჰოლოპაინენმა და მისმა მეგობრებმა,ემპპუ ვუორინენმა და ტარია ტურუნენმა. ჯგუფის პირველი ალბომი იყო Angels Fall First, რომელიც გამოვიდა 1997 წლის 1 ნოემბერს. ის ყველაზე ცნობილი და წარმატებული ჯგუფია ფინეთში და მსოფლიო მასშტაბით 7 მილიონზე მეტი დისკი აქვს გამოცემული; მიღებული აქვს 11 ოქროსა და 11 პლატინის ჯილდო. Nightwish-ის ალბომები მსოფლიოს მასშტაბით გაიყიდა 5,5 მილიონი ასლის ოდენობით. ტუომას ლაური იოჰანეს ჰოლოპაინენი დაიბადა 1976 წლის 25 დეკემბერს, შობის დღეს, ფინეთის ქალაქ კიტეეში. 6 წლის ასაკში დედამისმა ტუომასი მიიყვანა კარელიის მუსიკალურ სკოლაში პიანინოს გაკვეთილებზე, რამდენიმე წლის შემდეგ მუსიკალური ცხოვრება გააგრძელა კლარნეტისა და საქსაფონის სწავლით. მუსიკის თეორიის კლასები უკვე დამთავრებული ჰქონდა, როდესაც საბოლოო გამოცდა ჩააბარა ინსტრუმენტებზე და მიიღო დიპლომი 15 წლის ასაკში, იგივე წელს, იგი გადაფრინდა კანსასში ერთი წლით როგორც უცხოელი სტუდენტი.1992 წლის სექტემბერში ტუომასი ოჯახმა წაიყვანა კანსასის ქალაქში, რომ ენახა Metallica–ს და Guns 'N Roses კონცერი, კონცერტმა დიდი ზეგავლენა მოახდინა მის მუსიკალურ და საერთოდ მთელ მის ცხოვრებაზე. შტატებიდან დაბრუნებისას, 93 წელს მეგობრებისაგან შემოთავაზება მიიღო რომ გაწევრიანებულიყო ჯგუფში სახელად "Dismal Silence" . შემდეგ ამას მოყვა "Nattvindens Gråt" და "Darkwoods My Betrothed." ამ ჯგუფებში ყოფნიდან რამდენიმე წლის შემდეგ, 1996 წლის ბოლოს გაჩნდა Nightwish–ის შექმნის იდეა. Nightwish–ის გარდა, აქვს რამდენიმე სხვა პროექტი, მაგალითად: "Sethian" , "For My Pain", "Kotiteollisuus", "Timo Rautiainen" & "Trio Niskalaukaus", "Silentium" (პროდიუსერი) & "Indica" (პროდიუსერი). Angels Fall First (1997) Oceanborn (1998) Wishmaster (2000) Over the Hills and Far Away EP (2001) Century Child (2002) Once (2004) Dark Passion Play (2007) Made in Hong Kong (And in Various Other Places) (2009) Imaginaerum (2011) Heirs of the Northstar (1995) Autumn Roars Thunder (1996) Witch-Hunts (1998) Sarvivuori (2006) Loppuun Ajettu (2007) Lisää Persettä Rättipäille (2007) Peräaukko Sivistyksessä (2008) Fallen (For My Pain-ის ალბომი) (2003)- For My Pain... Into the Silence (2003)- Sethian Love and Other Disasters (2008)- Sonic Syndicate ვიკისაწყობში არის გვერდი თემაზე: ტუომას ჰოლოპაინენი Nightwish-ის ოფიციალური საიტი Tuomas-Holopainen.com - ოფიციალური საიტი
საკვები ბალახები

საკვები ბალახები — ბალახოვანი მცენარეები, რომლებსაც მეცხოველეობაში იყენებენ თივად, სილოსად, სენაჟად, მწვანე საკვებად, ბალახის ფქვილად. საკვები ბალახები ქმნიან ბუნებრივ სათიბ-საძოვრებს. მათ იყენებენ მინდვრისა და საკვებ თესლბრუნვაში, თესლბრუნვის გარეშეც. განარჩევენ საკვები ბალახების 4 სამეურნეო-ბოტანიკურ ჯგუფს:მარცვლოვნებს (კოინდარი, სათითურა, მდელოს წივანა, სუდანურა,სორგო და სხვა), პარკოსნების (კურდღლისფრჩხილა, სამყურა, ესპარცეტი, ყვითელი იონჯა, ბარდა, ცერცველა, ცულისპირა და სხვა), ისლისებრს, ნაირბალახეულს. საკვები ბალახების სამეურნეო მნიშვნელობა განისაზღვრება მათი საკვები ღირებულებით, გავრცელებით, მოსავლიანობით. ცაგურიშვილი გ., ქართული საბჭოთა ენციკლოპედია, ტ. 8, თბ., 1984. — გვ. 672.
ნუკუალოფა

ნუკუალოფა (ინგლ. Nuku’alofa) — ტონგის სამეფოს დედაქალაქი და სატახტო ქალაქი. მდებარეობს კუნძულ ტონგატაპუზე. ქალაქის მოსახლეობა 2010 წლისთვის 24 310 ადამიანს შეადგენდა. ძირითადად ცხოვრობენ ტონგელები (96 %). ქალაქში განთავსებულია საზღვაო პორტი და აეროპორტი. გააქვთ კოპრა და ბანანი. ნუკუალოფა მდებარეობს ტონგის უდიდეს მარჯნულ კუნძულ ტონგატაპუზე. ამ ადგილის კლიმატი ტროპიკული ზღვის კლიმატია. წლის განმავლობაში ჰაერის ტემპერატურა მერყეობს +20 Cº-დან +26 Cº-მდე. ყველაზე უფრო ცხელი და ნოტიო სეზონი გრძელდება დეკემბრიდან აპრილის ჩათვლით. ატმოსფერული ნალექების რაოდენობა მოდის დაახლოებით 1500 მმ. ბუნებრივი მცენარეულობა უპირველეს ყოვლისა წარმოდგენილია ტროპიკული ტყეებით, ბუჩქებით და პალმებით. პირველი ევროპელი, რომელიც 1643 წელს კუნძულ ტონგატაპუზე გადავიდა, იყო ნიდერლანდელი ზღვაოსანი აბელ ტასმანი. 1773 და 1777 წლებში ნუკუალოფას ტერიტორიას ეწვია ინგლისელი კაპიტანი ჯეიმზ კუკი. დაახლოებით XIX საუკუნის შუისათვის ტონგის კუნძულთა ჯგუფები გაერთიანდნენ მეფის ხელისუფლების ქვეშ, რომელმაც 1900 წელს ხელი მოაწერა ხელშეკრულებას დიდ ბრიტანეთთან სამეფოზე მისი პროტექტორატის დამყარების თაობაზე. 1970 წელს პროტექტორატის გაუქმების შემდეგ ქვეყანა გამოცხადდა დამოუკიდებელ სახელმწიფოდ და ნუკუალოფამ მიიღო ტონგის დედაქალაქის სტატუსი. ქალაქის მოსახლეობის რაოდენობაა — 24 310 ადამიანი (2010). ქალაქში ძირითადად ცხოვრობენ ტონგელები (96 %). ორი ოფიციალური ენაა — ტონგური ენა და ინგლისური ენა. მორწმუნეები, უმთავრესად — მორმონებია. ტონგის დედაქალაქის მთავარი ღირსშესანიშნაობაა 1867 წელს აშენებული სამეფო სასახლე. ქალაქის შემოგარენში შენარჩუნებულია ოკეანეთის ძველი ცივილიზაციის თავდაცვითი ნაგებობების ნანგრევები და ძველი ტონგელი არისტოკრატების სამარხები. ქალაქში ბევრი ლამაზი პლაჟებია. განთქმულია ორქიდეის მრავალი სახეობით, რომლებიც იზრდებიან ქალაქის საზღვრებში. ნუკუალოფა — ენციკლოპედია ბრიტანიკა (ინგლისური) ↑ Tonga: largest cities and towns and statistics of their population World Gazetteer (ინგლისური) (გერმანული) (ფრანგული) (ესპანური)
ნისა (თურქმენეთი)

ნისა — ძველი პართიული ქალაქი თურქმენეთში. მდებარეობს აშხაბადიდან 18 კმ-ში. დააარსეს პართიელებმა კოპეტდაღის მთისწინეთში ძვ. წ. III საუკუნეში. მომდევნო ექვსი საუკუნე იგი იყო არშაკიდების დინასტიის მნიშვნელოვანი დასაყრდენი პუნქტი. გარკვეული პერიოდის განმავლობაში იყო პართიის დედაქალაქიც სახელწოდებით „მითრიდატკირტი“ (სახელი ეწოდა მეფე მითრიდატე I-ის პატივისცემის ნიშნად). სასანიანების ხელისუფლებაში მოსვლის შემდეგ ქალაქის მნიშვნელობა დაეცა. მაგრამ კვლავ აღორძინდა შუა საუკუნეებში, როგორც აბრეშუმის გზის სავაჭრო ცენტრი. მოსახლეობამ საბოლოოდ მიატოვა XIII საუკუნეში, მონღოლთა გამანადგურებელი შემოსევების შედეგად. 2007 წელს ქალაქის ნანგრევები შეიტანეს იუნესკოს მსოფლიო მემკვიდრეობის ძეგლების სიაში. მსოფლიო მემკვიდრეობის ძეგლების სია აზიასა და ოკეანეთში Annotated Parthia Bibliography. Archaeological Missions in Nisa Nissa Fortress დაარქივებული 2004-10-24 საიტზე Wayback Machine. Historical site Nisa დაარქივებული 2006-02-27 საიტზე Wayback Machine. ,
ალტერნატიული მეტალი

ალტერნატიული მეტალი — მძიმე მეტალისა და ალტერნატიული როკის ქვეჟანრი, რომელმაც პოპულარობას ადრეულ 90-იან წლებში მიაღწია. ამ ჟანრში ხშირია ექსპერიმენტებიც. ალტერნატიული მეტალი ხასიათდება მძიმე რიფებით, არატრადიციული ტექსტებით, შესრულების უჩვეულო ტექნიკით, წინააღმდეგობით ტრადიციული მძიმე მუსიკის მიღწევებთან და თავისუფლებით მეტალ სცენის გარე ზემოქმედებისგან. ↑ Alternative Metal - What Is Alternative Metal. Rock.About.com. დაარქივებულია ორიგინალიდან — 2016-05-28. ციტირების თარიღი: 2010-07-07. ↑ Alternative Metal. Allmusic. დაარქივებულია ორიგინალიდან — 2011-02-13. ციტირების თარიღი: 2011-12-11.
ბრიტანული მძიმე მეტალის ახალი ტალღა

ბრიტანული მძიმე მეტალის ახალი ტალღა (ინგლ.: New Wave of British Heavy Metal, ან აბრევიატურა NWOBHM, წარმოითქმის /n.ˈwɒbm/) იყო მძიმე მეტალ მოძრაობა, რომელიც დაიწყო გვიან 1970-იანებში ბრიატნეთში და საერთაშორისო ყურადღება ადრეულ 1980-იანებში მიიქცია. ერა განვითარდა როგორც რეაქცია, რომელიც ნაწილობრივ უარყოფდა ისეთ ადრეულ მძიმე მეტალ ჯგუფებს, როგორებიცაა ლედ ზეპელინი და Black Sabbath. ამ ჟანრის ჯგუფებმა განდევნეს ბლუზ გავლენა მძიმე მეტალიდან, რაც ახასიათებდათ ჩამოთვლილ ჯგუფების შემოქმედებას, მოაშორეს პანკ ელემენტები თავიანთ მუსიკას, ააჩქარეს ტემპი და დაიწყეს უფრო „მკაცრი“, მძიმე მუსიკის დაკვრა. ეს სცენა თითქმის მთლიანად ექსკლუზიურად მძიმე მეტალის ფანებზე იყო გათვლილი. ერა მიიჩნევა ძირითად საძირკვლად ახალი ექსტრემალური მეტალის ჟანრების და ჯგუფების ჩამოსაყალიბლებლად; ამერიკული თრეშ მეტალ ჯგუფი მეტალიკა ბრიტანული მძიმე მეტალის ახალი ტალღის შემსრულებელ ჯგუფებს (საქსონი, მოუტერჰედი, დაიმონდ ჰედი და Iron Maiden) მათ შემოქმედებაში ყველაზე გავლენიან ჯგუფებად ასახელებს. ადრეულ-შუა 1980-იან წლებში ბრიტანული მძიმე მეტალის ახალი ტალღა პოპულარობის ზენიტში იმყოფებოდა მძიმე მეტალ სცენაზე. ამ ჟანრის სიმღერებს ახასიათებს სწრაფი ტემპი, მძლავრი აკორდები, სწრაფი საგიტარო სოლოები და მელოდიური ვოკალი მაღალ ოქტავებში. ტექსტები კი, ხშირად, შთაგონებას მითოლოგიასა და სამეცნიერო ფანტასტიკაში პოულობდა. ამ პერიოდის მრავალ ჯგუფს კონტრაქტი ჰქონდა გაფორმებული ლეიბლთან Neat Records, რომელმაც შემდგომ წლებში გამოუშვა ამ ჟანრის სიმღერები კრებულებად. ↑ 1.0 1.1 1.2 1.3 NWOBHM at allmusic. Allmusic. დაარქივებულია ორიგინალიდან — 2012-04-02. ციტირების თარიღი: 2007-08-21. ↑ Metallica: History. Metallica.com. დაარქივებულია ორიგინალიდან — 2014-06-18. ციტირების თარიღი: 2011-11-07. ↑ The Neat Singles Collection Vol.1: Various Artists: Amazon.co.uk: Music. Amazon.co.uk. ციტირების თარიღი: 2010-08-20. ↑ The Neat Singles Collection Vol.2: Various Artists: Amazon.co.uk: Music. Amazon.co.uk. ციტირების თარიღი: 2010-08-20. ↑ The Neat Singles Collection Vol.3: Various Artists: Amazon.co.uk: Music. Amazon.co.uk. ციტირების თარიღი: 2010-08-20.
Syd Barrett (ალბომი)

Syd Barrett — სიდ ბარეტის კომპილაციური გამოცემა, რომელშიც შეტანილია მისი ორი ალბომი - The Madcap Laughs და Barrett. გამოვიდა 1974 წელს. ორივე ალბომი ჩაწერილია მუსიკოსის მიერ პინკ ფლოიდის დატოვების შემდეგ. მას შემდეგ, რაც პინკ ფლოიდის ალბომმა The Dark Side of the Moon უდიდესი წარმატება იქონია, ლეიბლმა EMI გადაწყვიტა, გამოეცა ბარეტის ალბომებიც, იმ იმედით, რომ ამჯერად მათ უფრო დიდი ყურადღება მიექცევა, ვიდრე მანამდე. თუმცა, კრებულის წარმატება აშშ-ში აღინიშნა მხოლოდ #163 პოზიციით ჩარტში. გარეკანზე გამოტანილ სიდის ფოტოსურათთან ერთად, სტორმ თორგერსონმა დიზაინში გამოიყენა მოგონება რეალურ ამბავზე - მისივე თქმით, ერთ-ერთ წვეულებაზე სიდმა ერთ კუთხეში დადო ქლიავი, ასანთის კოლოფი და ფორთოხალი და ამ ყველაფერს მისჩერებოდა. გამოცემის შიდა მხარეს წარმოდგენილია ჯგუფისა და სიდ ბარეტის ფოტოსურათები. ყველა სიმღერის ავტორია სიდ ბარეტი, გარდა მითითებულისა Terrapin - 4:04 No Good Trying - 3:16 Love You - 2:23 No Man's Land - 2:57 Dark Globe - 1:57 Here I Go - 3:05 Octopus - 3:43 Golden Hair - 1:56 Long Gone - 2:45 She Took A Long Cold Look - 1:48 Feel - 2:13 If It's In You - 2:22 Late Night - 3:12 Baby Lemonade - 4:06 Love Song - 3:00 Dominoes - 4:04 It Is Obvious - 2:54 Rats - 2:56 Maisie - 2:46 Gigolo Aunt - 5:38 Waving My Arms In The Air / I Never Lied To You - 3:54 Wined And Dined - 2:53 Wolfpack - 3:41 Effervescing Elephant - 1:50 ↑ 1.0 1.1 Thompson, Dave. The Madcap Laughs/Barrett - Syd Barrett : სიმღერები, მიმოხილვები, ავტორობა, ჯილდოები. AllMusic. ციტირების თარიღი: 31 ივლისი 2012. ↑ CG: Syd Barrett. Robert Christgau. ციტირების თარიღი: 5 დეკემბერი 2012.
ნეირონი

ნეირონი (ბერძ. νευρών — ნერვი), ნევრონი, ნევროციტი, ნერვული უჯრედი — მთავარი სტრუქტურულ-ფუნქციური ერთეული ნერვული ქსოვილისა, რომლისაგანაც არის აგებული ადამიანისა და ცხოველების ნერვული სისტემა, და რომელიც ინფორმაციის დამუშავებასა და გადაცემას უზრუნველყოფს ელექტრული და ქიმიური სიგნალების მეშვეობით. ვიკისაწყობში არის გვერდი თემაზე: ნეირონი IBRO – ტვინის კვლევის საერთაშორისო ორგანიზაცია დაარქივებული 2013-04-25 საიტზე Wayback Machine. . ნეირონების ბანკი დაარქივებული 2021-04-13 საიტზე Wayback Machine. ნეირონების მაღალი ხარისხის სურათები. NeuroMorpho.Org ნეირონების ციფრული ბაზა. სურათების გალერეა: ნეირონი დაარქივებული 2011-10-08 საიტზე Wayback Machine. ნათაძე ლ., ქართული საბჭოთა ენციკლოპედია, ტ. 7, თბ., 1984. — გვ. 367.
საქართველოს სუპერლიგა

საქართველოს სუპერლიგა — უმაღლესი საკალათბურთო ლიგა საქართველოში. 2019-20 სეზონის მონაწილე გუნდები: მგზავრები-არმია (თბილისი) ოლიმპი (თბილისი) დინამო (თბილისი) რუსთავი სკ ტიტები (თბილისი) ქუთაისი 2010 (ქუთაისი) ბათუმი 2010 (ბათუმი) სკ თსუ (თბილისი) კაკტუსი (თბილისი) ვერა (თბილისი) ცხუმ-აფხაზეთი (თბილისი) ოფიციალური საიტი. Eurobasket.com-ზე.
მატა-უტუ

მატა-უტუ (ფრანგ. Mata-Utu, უოლისური Matāʻutu) — უოლისი და ფუტუნას ადმინისტრაციული ცენტრი. მდებარეობს კუნძულ უვეაზე. აქვე არის უოლისი და ფუტუნას ყველაზე დიდი პორტი და აეროპორტი. მატა-უტუში ცხოვრობს — 1075 კაცი(2013 წლის აღწერით). ↑ უოლისი და ფუტუნას მოსახლეობა (2013 წელი)
მოსტარის ხიდი

მოსტარის ხიდი — XVI საუკუნის, რეკონსტრუირებული ოსმალური ხიდი ბოსნია და ჰერცეგოვინის ქალაქ მოსტარში, მდინარე ნერეტვაზე. ერთმანეთთან აერთებს ქალაქის ორ ნაწილს. ხიდმა მრავალ ომებსა და შეტაკებას გაუძლო, მაგრამ დაანგრიეს ხორვატიის შეიარაღებულმა ნაწილებმა 1991-1995 წლების ბოსნიის ომის დროს. 2004 წლის 23 ივლისს ხიდი აღადგინეს. ჯერ კიდევ არსებული ურთიერთუნდობლობის მიუხედავად, იგი ბოსნიელი და ხორვატი ხალხების შერიგების სიმბოლო გახდა. 2005 წელს ხიდი შეიტანეს იუნესკოს მსოფლიო მემკვიდრეობის ძეგლების სიაში. Rehabilitation Design of the Old Bridge of Mostar Bosnia and Herzegovina Commission for Preservation of National Monuments - The Stari Most დაარქივებული 2005-04-20 საიტზე Wayback Machine. ვიკისაწყობში არის გვერდი თემაზე: მოსტარის ხიდი
მეჰმედ-ფაშას ხიდი

მეჰმედ-ფაშას ხიდი ან ვიშეგრადის ხიდი — თერთმეტთაღიანი ქვის ხიდი ბოსნია და ჰერცეგოვინაში. მდებარეობს მდინარე დრინზე ბოსნიის ქალაქ ვიშეგრადში. წარმოადგენს შუა საუკუნეების თურქული საინჟინრო ხელოვნების მნიშვნელოვან ძეგლს. ხიდი აგებულია 1577 წელს სოკოლუ მეჰმედ-ფაშას პროექტის მიხედვით. 2007 წელს ხიდი შეიტანეს იუნესკოს მსოფლიო მემკვიდრეობის ძეგლების სიაში. შეგიძლიათ იხილოთ მედიაფაილები თემაზე „მეჰმედ-ფაშას ხიდი“ ვიკისაწყობში. About the Mehmed Pasa Sokolović bridge on the official presentation of Tourist organization of Višegrad დაარქივებული 2009-01-24 საიტზე Wayback Machine. UNESCO listing of Mehmed Paša Sokolović Bridge in Višegrad
ვასილ აბაევი

ვასილ ივანეს ძე აბაევი (ოს. Абайты Иваны фырт Васо; დ. 2 (15) დეკემბერი, 1900, სოფ. კობი, ახლანდელი ყაზბეგის მუნიციპალიტეტი — გ. 18 მარტი, 2001, მოსკოვი) — საბჭოთა ენათმეცნიერი, ლექსიკოგრაფი, ფოლკლორისტი და ეთნოგრაფი. ეროვნებით ოსი. ფილოლოგიურ მეცნიერებათა დოქტორი (1963), პროფესორი (1969), ჩრდილოეთ ოსეთის ასსრ მეცნიერების მოღვაწე (1957). დაამთავრა ლენინგრადის უნივერსიტეტი (1925). მუშაობდა მოსკოვში, სსრკ მეცნიერებათა აკადემიის ენათმეცნიერებათა ინსტიტუტში. 1928-1930 მოღვაწეობდა თბილისში, სსრკ მეცნიერებათა აკადადემიის კავკასიის ისტორიისა და არქეოლოგიის ინსტიტუტში, დიდი სამამულო ომის წლებში — სამხრეთ ოსეთისა და ჩრდილოეთ ოსეთის სამეცნიერო-კვლევით ინსტიტუტებში. აბაევის მთავარ შრომებს „ნართების ეპოსი“ (1945), „ოსური ენა და ფოლკლორი“ (1949), „ოსური ენის ისტორიულ-ეტიმოლოგიური ლექსიკონი“ (ტ. 1-2, 1958-1973) დიდი მნიშვნელობა აქვს ირანულ ენათა კვლევისათვის, ქართულ-კავკასიური და ირანულ ენათა კონტაქტების შესწავლისათვის, აგრეთვე კავკასიის ხალხთა ეთნოგრაფიის და ფოლკლორის საერთო ელემენტების კვლევის თვალსაზრისით. საყურადღებოა მისი „არმაზის ბილინგვის გარშემო“ (საქართველოს სსრ. მეცნიერებათა აკადემიის მოამბე, 1944, ტ. 5, № 8), „შოთა რუსთაველის პოემის „ვეფხისტყაოსნის“ ფოლკლორული საფუძვლის შესახებ“ (Известия АН СССР, 1966, т. 25 в 4), „პოემა „ვეფხისტყაოსნის“ ირგვლივ“ (თსუ შრომები, 1967, ტ. 118, სერია 6, რუს. ენაზე). Исаев М. И., Славный путь ученого, «Известия Северо-Осетинского научно-исследовательского института», 1960, т. 22, в. 1; ქართული საბჭოთა ენციკლოპედია, ტ. 1, თბ., 1975. — გვ. 10. ენციკლოპედია „საქართველო“, ტ. 1, თბ., 1997. — გვ. 10. ვასილ აბაევი — საქართველოს ბიოგრაფიული ლექსიკონი ვასილ აბაევის შესახებ დაარქივებული 2007-10-30 საიტზე Wayback Machine. (ინგლისური) ვასილ აბაევის შესახებ (გერმანული) "ოსური ენის გრამატიკის შესახებ" (რუსული) ↑ 1.0 1.1 http://ossetians.com/eng/news.php?newsid=60 ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 3.0 3.1 3.2 3.3 3.4 https://iling-ran.ru/web/en/scholars/abaev ↑ Library of Congress Authorities — Library of Congress. <a href="https://wikidata.org/wiki/Track:Q13219454"></a><a href="https://wikidata.org/wiki/Track:Q131454"></a> ↑ Сотрудники Российской национальной библиотеки <a href="https://wikidata.org/wiki/Track:Q125019793"></a>
Windows Vista

Windows Vista — კომპანია Microsoft-ის ოპერაციული სისტემა. 2005 წლის 22 ივლისამდე, როდესაც ოფიციალურად გახდა ცნობილი მისი გამოსვლის შესახებ, სისტემის სახელწოდება იყო „Longhorn“. მისი შემუშავება დასრულდა 2006 წლის 8 ნოემბერს და სისტემა გამოვიდა შემდეგი სამი თვის მანძილზე - კომპიუტერული აღჭურვილობების მწარმოებლებისათვის, კორპორატიული მომხმარებლებისათვის და სავაჭრო ქსელებისათის. 2007 წლის 30 იანვარს იგი მსოფლიო მასშტაბით გაყიდვაში გამოვიდა and was made available for purchase and download from Microsoft's website. შემდეგი ოპერაციული სისტემა იყო Windows 7. ↑ Windows Licensing Programs. Microsoft. ციტირების თარიღი: 2008-09-21. ↑ White, Nick. (8 November 2006) Windows Vista releases to manufacturing. Windows Vista Team Blog. Microsoft. დაარქივებულია ორიგინალიდან — 9 August 2005. ციტირების თარიღი: 2 January 2017. ↑ 8 ნოემბერი, 2006; 17 წლის წინ (2006-11-08) ↑ Windows Vista Lifecycle Policy. Microsoft. ციტირების თარიღი: 2 January 2017. ↑ Microsoft. (July 22, 2005) Media Alert: Microsoft Unveils Official Name for "Longhorn" and Sets Date for First Beta Targeted at Developers and IT Professionals. ციტირების თარიღი: January 2, 2007. ↑ Microsoft Launches Windows Vista and the 2007 Office System to Consumers. PressCentre. Microsoft New Zealand (January 30, 2007). ციტირების თარიღი: January 30, 2007. ↑ Windows Marketplace: Windows Vista Upgrade Editions: Get Started. Windows Marketplace. Microsoft (January 30, 2007). დაარქივებულია ორიგინალიდან — თებერვალი 2, 2007. ციტირების თარიღი: January 30, 2007.
Vario LF2

Vario LF2 — ჩეხური, ნახევრადდაბალიატაკიანი, ორსექციური ტრამვაის ვაგონი. შეიქმნა ფირმების: Pragoimex, krnovské opravny a strojírny და VKV Praha-ს მიერ, ოსტრავას სატრანსპორტო გაერთიანებასთან თანამშრომლობით. Vario LF2–ის კონსტრუქცია Vario LF3–ის მსგავსია. ეს ცალმხრივი მართვის ექვსღერძიანი, მოტორებიანი ტრამვაის ვაგონი ერთი მხრივ ტევადობით Škoda 03 T–ს კონკურენტია, თუმცა ამასთანავე Tatra K2–ის შემცვლელიცაა. Vario LF2 შედგება ორი სექციისგან, რომლებიც შეკავშირებულია სახსრით, ხოლო სახსარი შემოსილია მოქნილი, გოფრირებული ტყავის ბურვილით. ვაგონს მარჯვენა გვერდზე აქვს ოთხი ორფრთიანი კარი. განაპირა კარებს შევყავართ ვაგონის მაღალიატაკიან ნაწილებში. დაბალიატაკიანი ნაწილი ლიანდაგის ზედაპირიდან 350 მმ სიმაღლეზეა და ვაგონის იატაკის ფართის 43% შეადგენს, ხოლო მაღალიატაკიან ნაწილში (ვაგონის ბოლოები და სახსარი) იატაკი 860 მმ სიმაღლეზეა. Vario LF2 აღჭურვილია ფირმა Cegelec–ის წარმოების ასინქრონული ელექტროაღჭურვილობით TV Europulse (განთავსებულია სახურავზე), რესორებიანი მბრუნავი შასებით „კომფორტი“ და ნახევარპანტოგრაფით. ვაგონის დიზაინი ინგლისელ არქიტექტორ, ფრანტიშეკ პელიკანს ეკუთვნის. Vario LF2–ის გარდა გამოშვებულია Vario LF2.E და Vario LF2R.E, რომლებიც ტატრა K2–ის რეკონსტრუქციას წარმოადგენს. სიგრძე (ბუფერებამდე): 22,6 მ სიგანე: 2,48 მ სიმაღლე: 3,185 მ ვაგონის წონა (მგზავრების გარეშე): 31,5ტ ადგილების საერთო რაოდენობა: 140 დასაჯდომი ადგილები: 46 დასადგომი ადგილები: 94 მოტორების სიმძლავრე: 6 x 90 kW მაქსიმალური რეკომენდებული სიჩქარე: 65კმ/სთ 2007 წლის მდგომარეობით. ვიკისაწყობში არის გვერდი თემაზე: Vario LF2 Stránka s informacemi o počátku provozu VariaLF2 v Ostravě včetně fotografií დაარქივებული 2016-03-28 საიტზე Wayback Machine. ↑ Evidence DPMB: vozy VarioLF2R.E. ციტირების თარიღი: 2019-01-12. ↑ Vůz DP Ostrava #1401II (Pragoimex VarioLF2). ციტირების თარიღი: 2019-01-12. ↑ DP Ostrava: vozy VarioLF2R.S. ციტირების თარიღი: 2019-01-12.